Source: http://inatsisit.gl/Lov?rid=%7B51C7089D-7CCD-4080-B807-3F5A360EDF5C%7D&sc_lang=kl-GL
Timestamp: 2019-11-22 10:11:49+00:00

Document:
Pinerliiniarnernik akiuiniarluni iliuuserisassat immikkut ittut pillugit Inatsisartut inatsisaat nr. 4, 19. maj 2010-imeersoq
Atuuffia il.il.
§ 1. Inatsisartut inatsisaat manna aningaasatigut peqquserluutinik malunnarunnaarsaaneq aamma pinerliiniarnernik aningaasalersuineq pitsaaliorniarlugit iliuusissat pillugit inatsimmut qanoq ilisukkulluunniit atuuttumut ilaasunut suliffeqarfinnut inunnullu atorneqassaaq.
§ 2. Naalagaaffiit Peqatigiit Isumannaallisaanermik Siunnersuisoqatigiivisa isumaqatigiissutaat nr. 1373 28. september 2001-meersoq malillugu Danmarkip pineqaatissiissutinik naammassisaqarneranut atatillugu qanoq ilisukkulluunniit pinerliiniat nalunaarsorneqarfiini Danmarkimi atuuttuni allattorneqarsimasunit tunngavigineqartunik inunnit ataatsimoortunilluunniit pigineqartunik aningaasanik aamma aningaasatigut ingerlatanik imaluunniit aningaasanik isumalluutinik, Hvidvasksekretariati akuersiteqqaarnagu, atuisinnaaneq inerteqqutaavoq.
Imm. 2. Paasineqarpat nuussineq imaluunniit saaffiginnissut, inunnut ataatsimoortunulluunniit, imm. 1-imi taaneqartuni nalunaarsuiffinni allanneqarsimasunut attuumassuteqartoq imaluunniit attuumassuteqarsimasoq ingerlaannartumik Hvidvasksekretariatimut nalunaaruteqartoqassaaq.
Imm. 3. Hvidvasksekretariati sapinngisamik piaarnerpaamik kingusinnerpaamillu nalunaarutip tiguneqarneraniit aningaaseriviup ammaffiata tulliuttup qaangiutinnginnerani, imm. 1 malillugu akuersissummik tunniussisoqassanersoq imaluunniit arsaarinnittoqassanersoq aalajangiissaaq.
Pineqaatissiisarneq pillugu aalajangersagaq
§ 3. § 2, imm. 1 aamma 2-mik, unioqqutitsineq Kalaallit Nunaanni Pinerluttulerineq pillugu inatsimmi § 26 naapertorlugu pillarneqassaaq.
Atuutilersinnera
§ 4. Inatsit ulloq 1. juni 2010-mi atuutilissaaq.
Namminersorlutik Oqartussat, ulloq 19. maj 2010
L_nr_04-2010_bemaerk_kn

References: § 1

§ 2

§ 3
 § 2
 § 26

§ 4